# Osobno računalo VAIO Tap 11SVT1122

## Dobro došli

Čestitamo na kupnji ovog VAIO računala.

Ovaj Korisnički priručnik – uvodna inačica pruža vam ograničene informacije o vašem VAIO računalu.

Za ažuriranje ove datoteke na potpunu verziju Korisnički priručnik, pogledajte Ažuriranje Korisnički priručnik na najnoviju verziju za više informacija.

VAIO računalo možda ne podržava radnje na dodirnom zaslonu ovisno o modelu koji ste kupili. U tom slučaju koristite se dodirnom pločicom ili mišem za radnje na računalu.

Sadržaj ovog vodiča podliježe izmjeni bez prethodne obavijesti.

### Najprije pročitajte ovo

### Ažurirajte Korisnički priručnik na najnoviju verziju

Ažuriranjem ovog Korisnički priručnik – uvodna inačica preko Interneta, možete dobiti punu verziju Korisnički priručnik s detaljnim podacima o vašem VAIO računalu.

Kada se ažuriranje Korisnički priručnik dovrši na punu verziju, možete mu pristupiti bilo kada čak i ako ste izvan mreže.

U punoj verziji Korisnički priručnik, možete vidjeti informacije o:

- Opis dijelova

- Značajke i upute za upotrebu

- Mjere predostrožnosti

- Informacije za rješavanje problema

- Windows osnovne operacije

#### Za ažuriranje Korisnički priručnik na punu verziju

1. Povežite VAIO računalo na Internet.

2. Izlaz iz ovog Korisnički priručnik – uvodna inačica.

   Nakon određenog vremena Korisnički priručnik – uvodna inačica automatski će biti ažuriran na najnoviju punu verziju Korisnički priručnik.

#### Savjet

- Dovršavanje ažuriranja može potrajati.

- Ako Korisnički priručnik – uvodna inačica nije ažuriran, pokrenite VAIO Update i pronađite Korisnički priručnik za automatsko preuzimanje.

- Korisnički priručnik prikazan je na zaslonu VAIO Care.

#### Pregled datoteka pomoći za operativni sustav Windows i rad aplikacija

Ako imate problema u radu s VAIO računalom, pomoć potražite u programu Pomoć i podrška u sustavu Windows ili u datotekama pomoći u vašim aplikacijama.

Za pristup odjeljku Pomoć i podrška u sustavu Windows, otvorite izbornik i u okvir za pretraživanje upišite „Pomoć i podrška“.

### Povezivanje s internetom

Vaše VAIO računalo morate povezati na Internet prije ažuriranja Korisnički priručnik na punu verziju.

#### Prije povezivanja s internetom

Želite li se povezati na Internet, najprije morate s davateljem internetskih usluga (ISP) sklopiti ugovor i postaviti uređaje potrebne za povezivanje VAIO računala na Internet.

ISP može ponuditi sljedeće vrste usluga povezivanja na Internet:

- Optika do doma (FTTH)

- Digitalna pretplatnička linija (DSL)

- Kabelski modem

- Satelit

- Modemska veza

Više informacija o uređajima potrebnim za pristup Internetu i načinu povezivanja VAIO računala na Internet zatražite od davatelja internetskih usluga (ISP-a).

U nastavku je prikazan primjer jednog načina povezivanja na Internet.

1. Internet

2. Modem

3. Usmjernik/pristupna točka

4. LAN kabel (nije isporučeno)

5. Wi-Fi(R) (bežični LAN)

#### Za upotrebu Wi-Fi mreže

1. Otvorite izbornike i odaberite izbornikPostavke.

2. Odaberite(ikona mreže).

3. Odaberite s popisa željenu mrežu (SSID) i kliknite Poveži se.

#### Napomena

- Podrobne informacije o postavkama mreže i uređajima potražite u informacijama vašeg davatelja internetskih usluga (ISP) ili priručnicima koji su isporučeni s mrežnim uređajima.

#### Upotreba mreže (LAN) (LAN utorom opremljeni modeli)

VAIO računalo možete povezati na mrežu LAN kabelom. Jedan kraj LAN kabela priključite u LAN utor na računalu, a drugi kraj na mrežu. Za detaljne postavke i uređaje potrebne za pristup LAN mreži upitajte administratora mreže.

#### Napomena

- Povezivanje, način postavljanja ili potrebni uređaji ovise o mrežnoj okolini.

### Ažuriranje VAIO računala

Kako biste poboljšali učinkovitost, sigurnost i funkcionalnost svog VAIO računala, ažurirajte ga.

#### Napomena

- VAIO računalo mora biti povezano s internetom za preuzimanje ažuriranja.

#### Za korištenje Windows Update

Windows Update pruža stabilnost VAIO računalu.

1. Otvorite izbornike i odaberite izbornikPretraživanje.

2. Unesite ključne riječi „Windows Update“ u okvir za pretraživanje Windows Update.

3. Odaberite Windows Update s popisa.

4. Da biste dovršili ažuriranje, slijedite upute na zaslonu.

#### Za korištenje VAIO Update

VAIO Update automatski obavještava o novim ažuriranjima dostupnim na Internetu te ih preuzima i instalira u VAIO računalo.

1. Otvorite izbornike i odaberite izbornikPretraživanje.

2. Unesite ključne riječi „VAIO Update“ u okvir za pretraživanje VAIO Update.

3. Odaberite VAIO Update s popisa.

4. Da biste dovršili ažuriranje, slijedite upute na zaslonu.

#### Za ažuriranje antivirusne aplikacije

Aplikacija antivirusa pomaže zaštititi VAIO računalo od prijetnji sigurnosti na način da trenutnu aplikaciju održava s najnovijim ažuriranjima. Ažuriranja možete preuzeti i instalirati s web-mjesta proizvođača.

1. Otvorite izbornike i odaberite izbornikPretraživanje.

2. Upišite naziv antivirusne aplikacije u okvir za pretraživanje aplikacije.

3. Odaberite antivirusnu aplikaciju s popisa.

4. Da biste dovršili ažuriranje, slijedite upute na zaslonu.

### Rješavanje problema VAIO računala pomoću značajke VAIO Care

Programom VAIO Care možete redovito provoditi provjere učinkovitosti i prilagođavati sustav VAIO računala za optimalan rad. Pokrenite VAIO Care kad got dođe do problema. VAIO Care pruža odgovarajuće mjere i informativnu podršku za rješavanje problema.

#### Za pokretanje VAIO Care

Pritisnite gumb ASSIST dok je pokrenut Windows.

U nastavku je primjer snimke zaslona na engleskom jeziku.

* Izgled i sadržaj zaslona podložni su izmjenama.

#### Savjet

- Alternativno, potražite VAIO Care (Desktop) na izbornikuPretraživanje da pokrenete VAIO Care.

- Više informacija potražite u datoteci pomoći isporučenoj uz VAIO Care.

- Pritiskanjem gumba ASSIST dok je VAIO računalo isključeno prikazuje se zaslon VAIO Care (Rescue Mode). Na tom zaslonu možete pokrenut postupak oporavka računala u slučaju nužde, primjerice kad se sustav Windows ne pokrene.

### Pronalaženje informacija za podršku

Web-mjesto za mrežnu podršku tvrtke Sony pruža brzi pristup informacijama o uobičajenim problemima. Informacije za podršku, kao što je URL adresa web-mjesta za podršku, možete pronaći u odjeljku Contact & Support na zaslonu VAIO Care ili možete pročitati Vodič za brzi početak.

### Windows : Pokretanje

### O zaslonu i izborniku Start

Možete dodati prečace za aplikacije, radnu površinu i web-mjesta koja najčešće koristite.

#### Pregled

1. Pločice

   Odaberite pločicu da biste pokrenuli aplikaciju i prilagodili zaslon Start dodavanjem i preuređivanjem pločica.

2. Izbornici

   Tražite aplikacije i datoteke, dijelite sadržaj, reproducirajte sadržaj na drugim uređajima ili pisaču i postavite svoje VAIO računalo.

#### Za otvaranje zaslona Start

Rad s dodirom (dodirnim zaslonom opremljeni modeli)

Otvorite izbornike, a zatim dodirnite izbornikStart.

Rad miša/dodirne pločice

Otvorite izbornike, a zatim kliknite na izbornikStart.

Rad s tipkovnicom

Pritisnite tipku(Windows).

#### Savjet

- Na radnoj površini možete otvoriti zaslon Start odabirom(Start) u donjem lijevom kutu.

### Otvaranje izbornika

Izbornike možete otvoriti da biste pretražili aplikacije i datoteke, dijelili sadržaj, reproducirali sadržaj na drugim uređajima ili ga ispisali te postavili VAIO računalo.

#### Rad s dodirom (dodirnim zaslonom opremljeni modeli)

Provucite prema unutra iz desnog ruba.

#### Rad miša/dodirne pločice

Pokažite na gornji desni kut (), zatim krenite prema dolje ().

Na dodirnoj pločici možete trznuti s desnog ruba.

#### Rad s tipkovnicom

Istovremeno pritisnite tipku(Windows) i tipku C.

### Otvaranje Popisa aplikacija

Možete otvoriti popis instaliranih aplikacija (zaslon Aplikacije) na vašem VAIO računalu.

#### Rad s dodirom (dodirnim zaslonom opremljeni modeli)

Povucite prema gore na zaslonu Start.

#### Rad miša/dodirne pločice

Kliknite na ikonuu donjem lijevom dijelu zaslona Start.

#### Savjet

- Vrlo je korisno postaviti aplikacije koje najviše koristite na zaslon Start. Za postavljanje aplikacija, desnim gumbom kliknite na ikonu aplikacije na zaslonu Aplikacije i odaberite ikonu na izborniku koji se pojavljuje na dnu zaslona.

- Aplikacije možete tražiti u okviru za pretraživanje u gornjem desnom kutu zaslona Aplikacije. Kada imate instalirano puno aplikacija, korisno je da ih tražite iz okvira za pretraživanje.

### Pokrenite Aplikacije

Aplikacije možete pokrenuti tako da slijedite ove korake.

1. Otvorite zaslon Start ili zaslon Aplikacije.

2. Odaberite željenu aplikaciju.

#### Savjet

- Vrlo je korisno postaviti aplikacije koje najviše koristite na zaslon Start. Za postavljanje aplikacija, desnim gumbom kliknite na ikonu aplikacije na zaslonu Aplikacije i odaberite ikonu na izborniku koji se pojavljuje na dnu zaslona.

- Aplikacije možete tražiti u okviru za pretraživanje u gornjem desnom kutu zaslona Aplikacije. Kada imate instalirano puno aplikacija, korisno je da ih tražite iz okvira za pretraživanje.

### Traženje sadržaja

Pomoću izbornikaPretraživanje, možete tražiti datoteke, postavke ili web sadržaj.

Kako otvoriti izbornike, pročitajte u odjeljku Otvaranje izbornika.

1. Upišite ključnu riječ (npr. Windows) u okvir za pretraživanje.

2. Odaberite željenu ikonu ili datoteku iz rezultata pretraživanja.

#### Savjet

- Možete odabrati ciljano traženje radi sužavanja rezultata pretraživanja.

### Prikaz pokrenutih aplikacija

Pokrenute aplikacije možete vidjeti prikazane u popisu na zaslonu Start.

#### Rad s dodirom (dodirnim zaslonom opremljeni modeli)

Prijeđite prstom prema unutra s lijevog ruba dok se ne pojavi mala ikona aplikacije, zatim ikonu povucite natrag prema lijevom rubu.

#### Rad miša/dodirne pločice

Pokažite na gornji lijevi kut (), zatim krenite prema dolje ().

#### Rad s tipkovnicom

Istovremeno pritisnite tipku(Windows) i tipku Tab.

### Prebacivanje aplikacija

Možete prebacivati između aplikacija koje su trenutačno pokrenute.

#### Rad s dodirom (dodirnim zaslonom opremljeni modeli)

Prikažite trenutačno pokrenute aplikacije, dotaknite simbol željene aplikacije i povucite prema unutra iz lijevog ruba.

#### Rad miša/dodirne pločice

Prikažite trenutačno pokrenute aplikacije i povucite ikonu željene aplikacije iz lijevog ruba u sredinu.

### Otvaranje izbornika aplikacije

Mnoge aplikacije imaju izbornike aplikacija koje možete koristiti za kontrolu svojih aplikacija. Slijedite upute u nastavku za otvaranje izbornika aplikacija.

#### Rad s dodirom (dodirnim zaslonom opremljeni modeli)

Provucite prema gore iz donjeg ruba.

#### Rad miša/dodirne pločice

Kada je aplikacija otvorena, desnom tipkom kliknite bilo gdje na zaslonu. Na dodirnoj plohi kliknite na donji desni kut.

#### Rad s tipkovnicom

Istovremeno pritisnite tipku(Windows) i tipku Z.

#### Savjet

- Otvorite izbornik aplikacija kada je aplikacija prikazana na zaslonu računala.

- Komande aplikacija razlikuju se ovisno o aplikaciji koja je trenutačno prikazana na zaslonu računala.

### Zatvaranje aplikacija

Trenutačno pokrenute aplikacije možete zatvoriti tako da slijedite upute u nastavku.

#### Rad s dodirom (dodirnim zaslonom opremljeni modeli)

1. Kada je aplikacija otvorena, pokažite u gornji dio sredine zaslona.

2. Dovucite aplikaciju do dna zaslona tako da aplikacija nestane sa zaslona.

#### Rad miša/dodirne pločice

1. Kada je otvorena neka aplikacija, pomaknite pokazivač u gornji dio središta zaslona dok se ne prikaže ikona ruke.

2. Dovucite aplikaciju do dna zaslona tako da aplikacija nestane sa zaslona.

#### Rad s tipkovnicom

Istovremeno pritisnite tipku Alt i tipku F4.

### Instaliranje aplikacija s usluge Windows trgovina

Možete instalirati aplikacije s usluge Windows trgovina.

Trebat će vam Microsoft račun za upotrebu određenih aplikacija ili usluga, a to zahtijeva i Windows trgovina.

O tome kako da izradite i što možete uraditi s Microsoft račun pogledajte Pomoć i podrška u sustavu Windows.

1. Povežite se s internetom.

2. Otvorite zaslon Start i odaberite pločicu Trgovina.

3. Pronađite aplikaciju za instalaciju.

4. Za instalaciju aplikacije slijedite upute na zaslonu.

   Nakon što je aplikacija završena, na zaslonu se pojavljuje ikona aplikacije Aplikacije. Za otvaranje zaslona Aplikacije, pogledajte Otvaranje popisa aplikacija.

#### Savjet

- Vrlo je korisno postaviti aplikacije koje najviše koristite na zaslon Start. Za postavljanje aplikacija, desnim gumbom kliknite na ikonu aplikacije na zaslonu Aplikacije i odaberite ikonu na izborniku koji se pojavljuje na dnu zaslona.

### Otvaranje odjeljka Upravljačka ploča

Izbornik Upravljačka ploča možete otvoriti tako da slijedite ove korake.

1. Otvorite zaslon Aplikacije.

2. Odaberite Upravljačka ploča.

### Otvaranje odjeljka Pomoć i podrška u sustavu Windows

Izbornik Pomoć i podrška u sustavu Windows možete otvoriti tako da slijedite ove korake.

1. Otvorite zaslon Aplikacije.

2. Odaberite Pomoć i podrška.

### Pokrenite Pomoć+savjeti

Možete pokrenuti Pomoć+savjeti koji objašnjava Windows 8 osnovnih operacija.

1. Otvorite zaslon Aplikacije.

2. Odaberite Pomoć+savjeti.

### Prijelaz u stanje mirovanja, isključivanje ili ponovno pokretanje

Svoje VAIO računalo možete postaviti u način rada u stanju mirovanja ili isključiti/ponovno pokrenuti na sljedeće načine.

1. Otvorite izbornike i odaberite izbornikPostavke.

2. OdaberiteNapajanje i Stanje mirovanja, Isključi računalo ili Ponovno pokreni sustav.

### Prebacivanje između korisničkih računa

Na drugi korisnički račun možete se prebaciti na sljedeći način.

1. Otvorite zaslon Start i odaberite naziv računa u gornjem desnom kutu zaslona računala.

2. Odaberite željeni naziv računa.

#### Savjet

- Za izradu novog računa korisnika trebate se prijaviti kao administrator. Potom otvorite izbornike i odaberite izbornikPostavke. U donjem desnom kutu odaberite Promjena postavki PC-ja, a u lijevom oknu odaberite Računi i Drugi računi.

### Otvaranje odjeljka Radna površina

Radnoj površini možete pristupiti iz pločice, poput aplikacija. Otvorite radnu površinu tako da slijedite upute u nastavku.

1. Otvorite zaslon Start i odaberite pločicu Radna površina.

### O vrstama korisničkih računa

Postoje dvije vrste korisničkih računa koje su dostupne u Windows 8: lokalni račun i Microsoft račun.

#### Lokalni račun

Lokalni je račun korisničko ime i lozinka koju postavljate na VAIO računalu. S obzirom na to da se očekuje da se na jednom računalu upotrebljava jedan lokalni račun, nije moguće dijeliti isti račun na više računala.

#### Savjet

- Postavljanje zaporke lokalnog računa je opcionalno. Ako zaboravite lozinku lokalnog računa, oporavite VAIO računalo.

#### Microsoft račun

Microsoft račun jest e-adresa i lozinka koju upotrebljavate za prijavu na Microsoft usluge. S obzirom na to da se Microsoft račun može postaviti za svakog korisnika, isti račun moguće je dijeliti na više računala. Za preuzimanje aplikacija s usluge Windows trgovina morate se prebaciti s lokalnog na Microsoft račun.

#### Savjet

- Potrebno je postaviti lozinku za Microsoft račun. Ako zaboravite lozinku za Microsoft račun, obratite se službi za podršku tvrtke Microsoft.

### Prebacivanje s lokalnog računa na Microsoft račun

U sustavu Windows 8 možete se prebacivati s lokalnog računa na Microsoft račun i obratno.

Prebacivanjem s lokalnog na Microsoft račun možete preuzimati aplikacije s usluge Windows trgovina.

Da biste izradili Microsoft račun ili se prebacili na njega, slijedite korake u nastavku.

1. Otvorite izbornike i odaberite izbornik Postavke.

2. Odaberite Promjena postavki PC-ja u donjem desnom kutu.

3. Odaberite Računi i Vaš račun u lijevom oknu zaslona Postavke PC-ja.

4. Odaberite Povezivanje s Microsoftovim računom.

5. Slijedite upute na zaslonu.

#### Savjet

- Za prebacivanje u lokalnog računa, odaberite Prekini vezu u koraku 4 umjesto Povezivanje s Microsoftovim računom.

- Ako zaboravite lozinku za Microsoft račun, obratite se službi za podršku tvrtke Microsoft.

### Zaštitni znakovi

- SONY i logotip SONY su registrirani zaštitni znakovi tvrtke Sony Corporation.

- VAIO, logotip VAIO i drugi proizvodi Sony ili nazivi usluga su zaštitni znakovi ili registrirani zaštitni znakovi tvrtke Sony Corporation ili njezinih podružnica.

- Windows i logotip Windows registrirani su zaštitni znakovi ili zaštitni znakovi tvrtke Microsoft Corporation u Sjedinjenim Američkim Državama i/ili ostalim državama.

- Wi-Fi je zaštitni znak ili registrirani zaštitni znak tvrtke Wi-Fi Alliance.

- Svi drugi nazivi sustava, proizvoda ili usluga zaštitni su znakovi njihovih vlasnika.

- Oznake zaštitnih znakova TM ili (R) u priručniku nisu navedene.

### O međunarodnom programu ENERGY STAR(R)

Sljedeći se podaci odnose samo na proizvode označene oznakom ENERGY STAR.

ENERGY STAR logoi su priključeni ili elektronički prikazani na sljedećim lokacijama ENERGY STAR kvalificiranih/certificiranih proizvoda.

- Na gornjem ili prednjem dijelu proizvoda ili Upravljačka ploča

- Pakiranje proizvoda

Za potvrdu logotipa ENERGY STAR na zaslonu računala, otvorite Upravljačka ploča, odaberite Sustav i sigurnost i Sustav. Za otvaranje izbornika Upravljačka ploča, pogledajte Otvaranje izbornika Upravljačka ploča.

Kao partner programa ENERGY STAR, Sony je potvrdio da ovaj proizvod udovoljava ENERGY STAR standardima o energetskoj učinkovitosti.

Međunarodni ENERGY STAR program za uredsku opremu program je koji promiče uštedu energije u korištenju računala i uredske opreme. Program podržava razvoj i širenje proizvoda s funkcijama koje učinkovito smanjuju potrošnju energije radi doprinosa uštede u troškovima i smanjenju utjecaja na okoliš.

Podrobne informacije o programu ENERGY STAR potražite na sljedećim web-mjestima:

- http://www.energystar.gov/ (SAD)

- http://www.eu-energystar.org/ (Europa)

Ovo je računalo dizajnirano u skladu s ENERGY STAR standardima i isporučeno je sa sljedećim postavkama koje štede energiju, a odnose se na računalo koje se napaja energijom iz AC izvor napajanja:

- Pozadinsko osvjetljenje LCD zaslona automatski se isključuje nakon manje od 15 minuta neaktivnosti.

- Računalo prelazi u stanje mirovanja nakon manje od 30 minuta neaktivnosti.

Pritisnite gumb(Napajanje) kako biste računalo vratili u uobičajeno stanje.

Idi na vrh stranice